อดิศักดิ์ ไกรษร

อดิศักดิ์ ไกรษร ; เกิด 1 กุมภาพันธ์ ค.ศ. 1991) เป็นนักฟุตบอลชาวไทย ปัจจุบันลงเล่นในตำแหน่งกองหน้า ให้กับตรังกานู สโมสรในมาเลเซียซูเปอร์ลีก และทีมชาติไทย

ประวัติ 
อดิศักดิ์ ไกรษร เกิดวันที่ 1 กุมภาพันธ์ พ.ศ. 2534 จังหวัดบุรีรัมย์ประเทศไทย เริ่มต้นมีชื่อเสียงกับการเป็นนักฟุตบอลของโรงเรียนกรุงเทพคริสเตียน และจบการศึกษาระดับปริญญาตรีจากคณะสหเวชศาสตร์ มหาวิทยาลัยธรรมศาสตร์ และพาทีม กรุงเทพคริสเตียน คว้าแชมป์ระดับขาสั้นมากมาย ก่อนที่จะถูก สโมสรฟุตบอลเอสซีจี เมืองทอง ยูไนเต็ด ทีมยักษ์ใหญ่ของไทยพรีเมียร์ลีก คว้าตัวไปร่วมทีมในฐานะนักเตะเยาวชนในปี พ.ศ. 2552 แต่ด้วยวัยเพียง 18 ปี อดิศักดิ์จึงไม่สามารถสอดแทรกขึ้นเบียดสู่ทีมชุดใหญ่ของ กิเลนผยอง ได้ ทำให้ถูกปล่อยตัวไปอยู่กับ ภูเก็ต ซึ่งตอนนั้นเพิ่งเริ่มสร้างทีมเพื่อเล่นใน ลีกภูมิภาค ภาคใต้ แม้ปีแรกจะยังไม่สามารถพาทีม กิเลนทะเลใต้ ให้ยิ่งใหญ่ได้ แต่ในปีต่อมา เขาสามารถพา ภูเก็ต เลื่อนชั้นขึ้นสู่ไทยลีกดิวิชั่น 1 ได้สำเร็จ 

ต่อมาในปี พ.ศ. 2554 บุรีรัมย์ ยูไนเต็ด มีความต้องการที่จะได้อดิศักดิ์ไปร่วมทีมจึงไปทำเรื่องขอไปยัง สโมสรฟุตบอลเมืองทอง หนองจอก ยูไนเต็ด จนในที่สุดอดิศักดิ์ก็ต้องจำใจอำลา ภูเก็ต ไปร่วมทัพ ปราสาทสายฟ้า นับแต่บัดนั้นเป็นต้นมา และมีส่วนร่วมกับความสำเร็จของ บุรีรัมย์ ยูไนเต็ด อีกมากมายนับไม่ถ้วน แต่พอมาในปี พ.ศ. 2557 หลังจบฤดูกาลได้มีการประกาศแลกตัวนักเตะระหว่าง บุรีรัมย์ ยูไนเต็ด กับ บีอีซี-เทโรศาสน ซึ่งตัวนักเตะที่แลกก็คืออดิศักดิ์กับ นฤบดินทร์ วีรวัฒโนดม ทำให้ในฤดูกาล 2558 อดิศักดิ์เล่นอยู่กับสโมสร บีอีซี-เทโรศาสน แต่ในที่สุดก็พา มังกรไฟ ตกชั้นลงไปเล่นในไทยลีกดิวิชั่น 1 หลังจบฤดูกาลที่เพียง 35 คะแนน ก่อนที่ มังกรไฟ จะได้สิทธิ์กลับมาเล่นหลัง สระบุรี เอฟซี นำโดย วีระพล อดิเรกสาร ประกาศถอนทีม ขุนศึก ออกจาก บริษัท ไทยพรีเมียร์ลีก จำกัด จากปัญหาเรื่องผู้สนับสนุน

อดิศักดิ์เป็นตัวหลักในทีมชาติไทย ชุดคว้าแชมป์ เอเอฟเอฟ ซูซูกิ คัพ 2014 ภายใต้การคุมทีมของ ซิโก้ เกียรติศักดิ์ เสนาเมือง โดยสามารถทำประตูได้ 2 ประตู ในรอบแบ่งกลุ่ม พาทีมชาติไทยชนะทีมชาติมาเลเซีย 3-2 

ในปี พ.ศ. 2559 อดิศักดิ์ได้ย้ายสโมสรกลับมาเล่นให้กับ เอสซีจี เมืองทอง ยูไนเต็ด ภายใต้การคุมทีมของ ธชตวัน ศรีปาน  และสามารถทำประตูให้กับ กิเลนผยอง ได้ในฟุตบอลถ้วยพระราชทานประเภท ก. ซึ่ง กิเลนผยอง แพ้ บุรีรัมย์ ยูไนเต็ด ไป 1-3 ล่าสุด อดิศักดิ์ เปลี่ยนมาใส่เสื้อหมายเลข 9 ในฤดูกาล 2018

ในวันที่ 9 พฤศจิกายน พ.ศ. 2561 การแข่งขันชิงแชมป์แห่งชาติอาเซียน อดิศักดิ์สร้างสถิติใหม่ด้วยการทำประตูคนเดียวถึง 6 ประตู ในนัดที่ไทยเอาชนะติมอร์-เลสเต 7–0 ที่ราชมังคลากีฬาสถาน

การทำประตูในนามทีมชาติ

เกียรติประวัติ 
ไทย รุ่นไม่เกิน 23 ปี
 ซีเกมส์  เหรียญทอง (1): 2556
ไทย
 ฟุตบอลชิงแชมป์แห่งชาติอาเซียน (3): 2557, 2563, 2565
 ฟุตบอลชิงถ้วยพระราชทานคิงส์คัพ (2): 2559, 2560

ชีวิตส่วนตัว 
อดิศักดิ์ มีสโมสรฟุตบอลที่ชื่นชอบ คือ สโมสรฟุตบอล อาร์เซนอล

อ้างอิง

แหล่งข้อมูลอื่น 
 Soccerway อดิศักดิ์ ไกรษร

นักฟุตบอลชาวไทย
ผู้เล่นสโมสรฟุตบอลเมืองทอง ยูไนเต็ด
ผู้เล่นสโมสรฟุตบอลภูเก็ต
ผู้เล่นสโมสรฟุตบอลบุรีรัมย์ ยูไนเต็ด
ผู้เล่นสโมสรฟุตบอลโปลิศ เทโร
ผู้เล่นสโมสรฟุตบอลการท่าเรือ
ผู้เล่นสโมสรฟุตบอลตรังกานู
นักฟุตบอลทีมชาติไทย
ชาวไทยเชื้อสายเขมร
กองหน้าฟุตบอล
ผู้เล่นในไทยลีก
ผู้เล่นในไทยลีก 2
ผู้เล่นในมาเลเซียซูเปอร์ลีก
บุคคลจากจังหวัดบุรีรัมย์
ผู้เล่นสโมสรฟุตบอลกรุงเทพคริสเตียนวิทยาลัย
ผู้เล่นในเอเชียนคัพ 2019
บุคคลจากคณะสหเวชศาสตร์ มหาวิทยาลัยธรรมศาสตร์